Deputeti i Grupit Parlamentar të LDK-së, Korab Sejdiu, ka reaguar pas debatit të zhvilluar dje në Komisionin Hetimor në Kuvendin e Kosovës lidhur me deportimin e gjashtë shtetasve turq, në mes të presidentit Hashim Thaçi dhe anëtarëve të Komisionin.
Sipas Sejdiut, është fatkeqësi kur mendohet se kush e ka zëvendësuar Ibrahim Rugovën në postin e presidentit.
"Sot kemi ardhë në gjendje me na u rrëqethë trupi kur e shohim e dëgjojmë atë që fatkeqësisht mbanë të njëjtin post", ka shkruar Sejdiu.
Debati i djeshëm në Komisionin Hetimor Parlamentar është përcjellë me përplasje të shumta në mes të anëtarëve të Komisionit me Hashim Thaçin, dhe gjithashtu edhe të anëtarëve në mes vete.
I gjithë debati i djeshëm pothuajse ka shkuar në përplasje personale, me akuza për pjesëmarrje në SHIK e për sabotazh të luftës, por asnjë fjalë nuk u tha për deportimin e 'gylenistëve.
Kur mendon njeriu që kohë më parë këtë post e mbante i madhi President #IbrahimRugova (i nderuar e respektuar nga e tërë…